|  |
| --- |
|  Številka: IPP 007-1076/2022/40  |
| Ljubljana, 21. 12. 2023 |
| EVA: 2022-1611-0142  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Predlog Zakona o izvajanju Uredbe (EU) o okviru za sanacijo in reševanje centralnih nasprotnih strank  |
| **1. Predlog sklepa vlade:** |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na svoji … seji dne … pod točko… sprejela naslednjiS K L E P: Vlada Republike Slovenije je določila besedilo predloga Zakona o izvajanju uredbe (EU) o okviru za sanacijo in reševanje centralnih nasprotnih strank ter ga predloži Državnemu zboru Republike Slovenije v obravnavo in sprejetje po rednem zakonodajnem postopku. Barbara Kolenko Helbl GENERALNA SEKRETARKAPrejmejo:– Državni zbor Republike Slovenije,– Ministrstvo za finance,– Služba Vlade Republike Slovenije za zakonodajo. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| – Urška Cvelbar, generalna direktorica Direktorata za finančni sistem,– Gregor Korošec, vodja Sektorja za zavarovalništvo in trg kapitala, Direktorat za finančni sistem,– Polona Gul, podsekretarka, Sektor za zavarovalništvo in trg kapitala, Direktorat za finančni sistem. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| – Klemen Boštjančič, minister,– mag. Saša Jazbec, državna sekretarka,– Gordana Pipan, državna sekretarka,– mag. Katja Božič, državna sekretarka,– Nikolina Prah, državna sekretarka,– Urška Cvelbar, generalna direktorica Direktorata za finančni sistem,– Gregor Korošec, vodja Sektorja za zavarovalništvo in trg kapitala, Direktorat za finančni sistem,– Polona Gul, podsekretarka, Sektor za zavarovalništvo in trg kapitala, Direktorat za finančni sistem.  |
| **5. Kratek povzetek gradiva** |
| Z Zakonom o izvajanju Uredbe (EU) o okviru za sanacijo in reševanje centralnih nasprotnih strank (v nadaljnjem besedilu: predlog zakona) se ureja izvajanje Uredbe (EU) 2021/23 Evropskega parlamenta in Sveta z dne 16. decembra 2020 o okviru za sanacijo in reševanje centralnih nasprotnih strank ter spremembi uredb (EU) št. 1095/2010, (EU) št. 648/2012, (EU) št. 600/2014, (EU) št. 806/2014 in (EU) 2015/2365 ter direktiv 2002/47/ES, 2004/25/ES, 2007/36/ES, 2014/59/EU in (EU) 2017/1132 (UL L št. 22 z dne 22. 1. 2021, str. 1), zadnjič dopolnjene z Delegirano uredbo Komisije (EU) 2023/1615 z dne 3. maja 2023 o dopolnitvi Uredbe (EU) 2021/23 Evropskega parlamenta in Sveta v zvezi z regulativnimi tehničnimi standardi, ki določajo pogoje, pod katerimi se morajo nadomestilo, denarni ekvivalent takšnega nadomestila ali kateri koli prihodek, ki so dolgovani v skladu s členom 63(1) navedene uredbe, prenesti na stranke in posredne stranke, ter pogoje, pod katerimi se prenos šteje za sorazmernega (UL L št. 199 z dne 9. 8. 2023, str. 9), (v nadaljnjem besedilu: Uredba 2021/23/EU). S predlogom zakona se določa pristojni organ in organ za reševanje, ureja način opravljanja nadzora, določajo nadzorni ukrepi, ureja postopek izrekanja nadzornih ukrepov ter določajo prekrški, ki jih pri izvajanju določb Uredbe 2021/23/EU izreka pristojni organ. Uredba 2021/23/EU dopolnjuje in nadgrajuje pristop, ki je bil uveden z Uredbo (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (UL L št. 201 z dne 27. 7. 2012, str. 1), zadnjič spremenjeno z Uredbo (EU) 2022/2554 Evropskega parlamenta in Sveta z dne 14. decembra 2022 o digitalni operativni odpornosti za finančni sektor in spremembi uredb (ES) št. 1060/2009, (EU) št. 648/2012, (EU) št. 600/2014, (EU) št. 909/2014 in (EU) 2016/1011 (UL L št. 333 z dne 27. 12. 2022, str. 1), (v nadaljnjem besedilu: Uredba 648/2012/EU), ki določa enotne bonitetne zahteve za centralne nasprotne stranke (v nadaljnjem besedilu: CNS). CNS so ključne komponente globalnih finančnih trgov, ki posredujejo med udeleženci, tako da delujejo kot kupec za vsakega prodajalca in kot prodajalec za vsakega kupca, ter imajo osrednjo vlogo pri obdelavi finančnih transakcij in upravljanju izpostavljenosti različnim tveganjem, povezanimi z navedenimi transakcijami. Uredba 2021/23/EU določa pravila in postopke v zvezi s sanacijo in reševanjem CNS, ki imajo dovoljenje v skladu z Uredbo 648/2012/EU, ter pravila v zvezi z dogovori s tretjimi državami na področju sanacije in reševanja CNS. Trenutno sicer ni nobene CNS s sedežem v Republiki Sloveniji. Kljub temu pa je treba čim prej zagotoviti ustrezno izvajanje Uredbe 2021/23/EU, saj se le-ta uporablja od 12. avgusta 2022. Cilj zanesljivega okvira za sanacijo in reševanje je v največji možni meri zagotoviti, da CNS določijo ukrepe za okrevanje po finančnih težavah, ob prenehanju preostalih dejavnosti po običajnem insolvenčnem postopku ohraniti kritične funkcije CNS, ki propada ali bo verjetno propadla, ter ohraniti finančno stabilnost in preprečiti znatne negativne učinke na finančni sistem in njegovo sposobnost služiti realnemu gospodarstvu, pri tem pa poskrbeti, da bodo stroški propada CNS za davkoplačevalce čim nižji. Okvir za sanacijo in reševanje dodatno krepi pripravljenost CNS in organov, da ublažijo finančne težave, organom pa zagotavlja dodaten vpogled v priprave CNS na scenarije izjemnih situacij. Organom zagotavlja tudi pooblastila, da se pripravijo na morebitno reševanje CNS in usklajeno obravnavajo CNS v upadu, s čimer prispeva k nemotenemu delovanju finančnih trgov. |
| 6. Presoja posledic za: |
| a) | javnofinančna sredstva nad 40 000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja,
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40 000 EUR **/** |
|

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (–) prihodkov državnega proračuna  |  |  |  |  |
| Predvideno povečanje (+) ali zmanjšanje (–) prihodkov občinskih proračunov  |  |  |  |  |
| Predvideno povečanje (+) ali zmanjšanje (–) odhodkov državnega proračuna  |  |  |  |  |
| Predvideno povečanje (+) ali zmanjšanje (–) odhodkov občinskih proračunov |  |  |  |  |
| Predvideno povečanje (+) ali zmanjšanje (–) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a. Pravice porabe za izvedbo predlaganih rešitev so zagotovljene: |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek z t + 1 |
|  |  |  |  |  |
|  |  |  |  |  |
| SKUPAJ: |  |  |
| II.b. Manjkajoče pravice porabe bodo zagotovljene s prerazporeditvijo: |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ: |  |  |
| II.c. Načrtovana nadomestitev zmanjšanih prihodkov oz. povečanih odhodkov proračuna: |
| Novi prihodki | Znesek za tekoče leto (t) | Znesek za t +  |
|  |  |  |
|  |  |  |
|  |  |  |
| SKUPAJ: |  |  |

 |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:Predlagano gradivo nima finančnih posledic za državni proračun. |
| 8. Predstavitev sodelovanja z združenji občin: |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani./ |
| 9. Predstavitev sodelovanja javnosti |
| Gradivo je bilo predhodno objavljeno na spletni strani predlagatelja | DA |
| Javna objava predloga Zakona o izvajanju Uredbe (EU) o okviru za sanacijo in reševanje centralnih nasprotnih strank (EVA: 2022-1611-0142) je potekala od 28. 2. do 14. 3. 2023.Spletni naslov, na katerem je bil predpis objavljen:– E-demokracija: <https://e-uprava.gov.si/si/drzava-in-druzba/e-demokracija/predlogi-predpisov/predlog-predpisa.html?id=14943> V razpravo so bili vključeni:– nevladne organizacije,– predstavniki zainteresirane javnosti,– predstavniki strokovne javnosti.V času javne razprave smo prejeli predloge od:/Bistvena mnenja, predlogi in pripombe, ki niso bili upoštevani, ter razlogi za neupoštevanje: / |
| 10. Pri pripravi gradiva so bile upoštevane zahteve iz Resolucije o normativni dejavnosti | **DA** |
| 11. Gradivo je uvrščeno v delovni program vlade: | **NE** |
|   **Klemen Boštjančič** **MINISTER****PRILOGE:** * predlog sklepa Vlade Republike Slovenije,
* predlog zakona,
* izjava o skladnosti.
 |

VLADA REPUBLIKE SLOVENIJE

Številka:

Ljubljana,

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na svoji … seji dne … pod točko … sprejela naslednji

S K L E P:

Vlada Republike Slovenije je določila besedilo predloga Zakona o izvajanju uredbe (EU) o okviru za sanacijo in reševanje centralnih nasprotnih strank ter ga predloži Državnemu zboru Republike Slovenije v obravnavo in sprejetje po rednem zakonodajnem postopku.

 Barbara Kolenko Helbl

 GENERALNA SEKRETARKA

Priloga sklepa:

* predlog zakona

Prejmejo:

* Državni zbor Republike Slovenije,
* Ministrstvo za finance,
* Služba Vlade Republike Slovenije za zakonodajo.

PREDLOG

(EVA: 2022-1611-0142)

ZAKON

O IZVAJANJU UREDBE (EU) O IZVAJANJU UREDBE (EU) O OKVIRU ZA SANACIJO IN REŠEVANJE CENTRALNIH NASPROTNIH STRANK

1. **UVOD**
2. **OCENA STANJA IN RAZLOGI ZA SPREJEM PREDLOGA ZAKONA**

Z Zakonom o izvajanju Uredbe (EU) o okviru za sanacijo in reševanje centralnih nasprotnih strank (v nadaljnjem besedilu: predlog zakona) se ureja izvajanje Uredbe (EU) 2021/23 Evropskega parlamenta in Sveta z dne 16. decembra 2020 o okviru za sanacijo in reševanje centralnih nasprotnih strank ter spremembi uredb (EU) št. 1095/ 2010, (EU) št. 648/2012, (EU) št. 600/2014, (EU) št. 806/2014 in (EU) 2015/2365 ter direktiv 2002/47/ ES, 2004/25/ES, 2007/36/ES, 2014/59/EU in (EU) 2017/1132 (UL L št. 22 z dne 22. 1. 2021, str. 1), zadnjič dopolnjene z Delegirano uredbo Komisije (EU) 2023/1616 z dne 3. maja 2023 o dopolnitvi Uredbe (EU) 2021/23 Evropskega parlamenta in Sveta v zvezi z regulativnimi tehničnimi standardi, ki določajo okoliščine, v katerih se oseba šteje za neodvisno od organa za reševanje in od centralne nasprotne stranke, metodologijo za ocenjevanje vrednosti sredstev in obveznosti centralne nasprotne stranke, ločitev vrednotenj, metodologijo za izračun blažilnika za dodatne izgube, ki se vključi v začasna vrednotenja, ter metodologijo za izvajanje vrednotenja za uporabo načela »noben upnik ne sme biti na slabšem« (UL L št. 199 z dne 9. 8. 2023, str. 14) , (v nadaljnjem besedilu: Uredba 2021/23/EU).

Uredba 2021/23/EU dopolnjuje in nadgrajuje pristop, ki je bil uveden z Uredbo (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (UL L št. 201 z dne 27. 7. 2012, str. 1), zadnjič spremenjeno z Uredbo (EU) 2022/2554 Evropskega parlamenta in Sveta z dne 14. decembra 2022 o digitalni operativni odpornosti za finančni sektor in spremembi uredb (ES) št. 1060/2009, (EU) št. 648/2012, (EU) št. 600/2014, (EU) št. 909/2014 in (EU) 2016/1011 (UL L št. 333 z dne 27. 12. 2022, str. 1), (v nadaljnjem besedilu: Uredba 648/2012/EU), ki določa enotne bonitetne zahteve za centralne nasprotne stranke (v nadaljnjem besedilu: CNS). CNS so ključne komponente globalnih finančnih trgov, ki posredujejo med udeleženci, tako da delujejo kot kupec za vsakega prodajalca in kot prodajalec za vsakega kupca, ter imajo osrednjo vlogo pri obdelavi finančnih transakcij in upravljanju izpostavljenosti različnim tveganjem, ki so povezani z navedenimi transakcijami.

V Republiki Sloveniji so trenutno kot nadzorni organi v skladu z Uredbo 648/2012/EU določeni: Agencija za trg vrednostnih papirjev (v nadaljnjem besedilu: agencija), Banka Slovenije ter Agencija za zavarovalni nadzor. Ta ureditev je določena z Uredbo o izvajanju Uredbe (EU) o izvedenih finančnih instrumentih OTC, centralnih nasprotnih strankah in repozitorijih sklenjenih poslov (Uradni list RS, št. 8/19).

Uredba 2021/23/EU določa pravila in postopke v zvezi s sanacijo in reševanjem CNS, ki imajo dovoljenje v skladu z Uredbo 648/2012/EU, ter pravila v zvezi z dogovori s tretjimi državami na področju sanacije in reševanja CNS.

Cilj zanesljivega okvira za sanacijo in reševanje je v največji možni meri zagotoviti, da CNS določijo ukrepe za okrevanje po finančnih težavah, ob prenehanju preostalih dejavnosti po običajnem insolvenčnem postopku ohraniti kritične funkcije CNS, ki propada ali bo verjetno propadla, ter ohraniti finančno stabilnost in preprečiti znatne negativne učinke na finančni sistem in njegovo sposobnost služiti realnemu gospodarstvu, pri tem pa poskrbeti, da bodo stroški propada CNS za davkoplačevalce čim nižji. Okvir za sanacijo in reševanje dodatno krepi pripravljenost CNS in organov, da ublažijo finančne težave, organom pa zagotavlja dodaten vpogled v priprave CNS na scenarije izjemnih situacij. Organom zagotavlja tudi pooblastila, da se pripravijo na morebitno reševanje CNS in usklajeno obravnavajo CNS v upadu, s čimer prispeva k nemotenemu delovanju finančnih trgov.

S predlogom zakona se določata pristojni organ in organ za reševanje (v obeh primerih je to agencija), ureja način opravljanja nadzora, določajo nadzorni ukrepi, ureja postopek izrekanja nadzornih ukrepov ter določajo prekrški, ki jih pri izvajanju določb Uredbe 2021/23/EU izreka pristojni organi. Trenutno sicer ni nobene CNS s sedežem v Republiki Sloveniji.

1. **CILJI, NAČELA IN POGLAVITNE REŠITVE PREDLOGA ZAKONA**

**2.1. Cilji**

Cilj predloga zakona je ureditev izvajanja Uredbe 2021/23/EU.

**2.2. Načela**

Načela predloga zakona so: načelo enakopravne obravnave, preglednosti, skrbnega in učinkovitega nadzora, sorazmernih in odvračilnih sankcij ter pravne jasnosti.

**2.3. Poglavitne rešitve**

V skladu s ciljem, ki je naveden v točki 2.1. tega gradiva, predlog zakona ureja pristojnost za nadzor nad izvajanjem Uredbe 2021/23/EU, ki je dodeljena agenciji. Predlog zakona poleg tega ureja pristojnost za uporabo instrumentov za reševanje in izvajanje pooblastil za reševanje, kot jih določa Uredba 2021/23/EU, ki je ravno tako dodeljena agenciji.

1. **OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA**

Predlog zakona nima finančnih posledic za državni proračun in druga javna finančna sredstva.

1. **NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET**

Za izvajanje zakona niso potrebna dodatna finančna sredstva v sprejetem državnem proračunu.

1. **PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE**

**Prilagojenost predlagane ureditve pravu Evropske unije**

Predlog zakona je prilagojen pravu Evropske unije (v nadaljnjem besedilu: EU), saj gre za predpis, ki ureja izvajanje Uredbe 2021/23/EU.

Predlog zakona je usklajen s pravnim redom EU, pri čemer gre za harmonizacijo zakonodaje znotraj EU in ureditev izvajanja uredbe EU v nacionalni zakonodaji.

**Hrvaška**

Na Hrvaškem je izvajanje zakonodajnega okvira v povezavi s centralnimi nasprotnimi strankami zagotovljeno z Zakonom o izvajanju Uredbe (EU) št. 648/2012 Evropskega parlamenta in Sveta z dne 4. julija 2012 o OTC izvedenih finančnih instrumentih, centralni nasprotni stranki in repozitoriju poslov (Uradni list Republike Hrvaške. št. 54/13). Navedeni zakon določa, da sta Hrvaška agencija za nadzor finančnih storitev (v nadaljnjem besedilu: HANFA) in Hrvaška narodna banka pristojna organa za nadzor. Z vidika uporabe Uredbe 648/2012/EU HANFA nadzoruje pravne osebe, ki jih Uredba 648/2012/EU opredeljuje kot »finančne nasprotne stranke« (z izjemo kreditnih institucij, ki jih nadzoruje Hrvaška narodna banka) in »nefinančne nasprotne stranke«.

**Nizozemska**

Na Nizozemskem izvajanje nadzora nad zakonodajnim okvirom v povezavi s centralnimi nasprotnimi strankami izvajata Nizozemski organ za finančne trge (AFM) in Nizozemska centralna banka (DNB). Oba organa zagotavljata skladnost z Uredbo 648/2012/EU. Razdelitev njunih nadzornih pristojnosti je določena v oddelku 2h odloka o izvajanju predpisov EU o finančnih trgih (*Staatsblad van het Koninkrijk der Nederlanden*). DNB je pristojni organ za banke, (po)zavarovalnice in pokojninske sklade. AFM pa je pristojni nadzornik za centralne nasprotne stranke.

**Nemčija**

V Nemčiji je izvajanje zakonodajnega okvira v povezavi s centralnimi nasprotnimi strankami zagotovljeno z naslednjimi nacionalnimi določbami: s členi 30 do 32 nemškega zakona o trgovanju z vrednostnimi papirji (*Wertpapierhandelsgesetzes - WpHG*), z nemško uredba o pregledu in potrjevanju nasprotnih strank (*Gegenpartei-Prüfbescheinigungsverordnung - GPrüfbV*), z nemško uredbo o vsebini poročil o pregledih za zunanje domače družbe za upravljanje (*Kapitalanlage-Prüfungsberichte-Verordnung - KAPrüfbV*), z nemško uredbo o revizijskih poročilih (*Prüfungsberichtsverordnung - PrüfbV*) in nemško uredbo o revizijskih poročilih (*Prüfungsberichteverordnung - PrüfV*). Kot glavni nadzorni organ je določen Zvezni organ za finančni nadzor (BaFin).

1. **PRESOJA POSLEDIC, KI JIH BO IMEL SPREJEM ZAKONA**

**6.1 Presoja administrativnih posledic**

**a) v postopkih oziroma poslovanju javne uprave ali pravosodnih organov:**

Ni posledic.

**b) pri obveznostih strank do javne uprave ali pravosodnih organov:**

Ni posledic.

**6.2. Presoja posledic za okolje, vključno s prostorskimi in varstvenimi vidiki**

Predlog zakona nima posledic za okolje.

**6.3. Presoja posledic za gospodarstvo**

Predlog zakona nima posledic za gospodarstvo.

**6.4. Presoja posledic za socialno področje**

Predlog zakona nima posledic na socialnem področju.

**6.5. Presoja posledic za dokumente razvojnega načrtovanja**

Predlog zakona nima posledic za dokumente razvojnega načrtovanja.

**6.6. Presoja posledic za druga področja**

Predlog zakona nima posledic za druga področja.

**6.7. Izvajanje sprejetega predpisa**

Izvajanje predpisa bo spremljano v sodelovanju z Agencijo za trg vrednostnih papirjev in Banko Slovenije.

**6.8. Druge pomembne okoliščine v zvezi z vprašanji, ki jih ureja predlog zakona**

V zvezi s predlogom zakona ni drugih pomembnih okoliščin.

1. **PRIKAZ SODELOVANJA JAVNOSTI PRI PRIPRAVI PREDLOGA ZAKONA**

Javna objava predloga Zakona o izvajanju Uredbe (EU) o okviru za sanacijo in reševanje centralnih nasprotnih strank (EVA: 2022-1611-0142) je potekala od 28. 2. do 14. 3. 2023.

Spletni naslov, na katerem je bil predpis objavljen:

– E-demokracija: <https://e-uprava.gov.si/si/drzava-in-druzba/e-demokracija/predlogi-predpisov/predlog-predpisa.html?id=14943>

V razpravo so bili vključeni:

– nevladne organizacije,

– predstavniki zainteresirane javnosti,

– predstavniki strokovne javnosti.

V času javne razprave smo prejeli predloge od:

/

Bistvena mnenja, predlogi in pripombe, ki niso bili upoštevani, ter razlogi za neupoštevanje:

/

1. **PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA**

Pri pripravi predloga zakona niso sodelovali zunanji strokovnjaki oziroma pravne osebe.

1. **ZNESEK PLAČILA ZUNANJIH STROKOVNJAKOV**

Pri pripravi predloga zakona niso sodelovali zunanji strokovnjaki oziroma pravne osebe.

1. **NAVEDBA, KATERI PREDSTAVNIKI PREDLAGATELJA BODO SODELOVALI PRI DELU DRŽAVNEGA ZBORA IN DELOVNIH TELES**

– Klemen Boštjančič, minister,

– mag. Saša Jazbec, državna sekretarka,

– Gordana Pipan, državna sekretarka,

– mag. Katja Božič, državna sekretarka,

– Nikolina Prah, državna sekretarka,

– Urška Cvelbar, generalna direktorica Direktorata za finančni sistem,

– Gregor Korošec, vodja Sektorja za zavarovalništvo in trg kapitala, Direktorat za finančni sistem,

– Polona Gul, podsekretarka, Sektor za zavarovalništvo in trg kapitala, Direktorat za finančni sistem.

**II. BESEDILO ČLENOV**

1. člen

(vsebina)

S tem zakonom se določata pristojni organ in organ za reševanje, ureja način opravljanja nadzora, določajo nadzorni ukrepi, ureja postopek izrekanja nadzornih ukrepov ter določajo prekrški, ki jih pri izvajanju določb Uredbe (EU) 2021/23 Evropskega parlamenta in Sveta z dne 16. decembra 2020 o okviru za sanacijo in reševanje centralnih nasprotnih strank ter spremembi uredb (EU) št. 1095/ 2010, (EU) št. 648/2012, (EU) št. 600/2014, (EU) št. 806/2014 in (EU) 2015/2365 ter direktiv 2002/47/ ES, 2004/25/ES, 2007/36/ES, 2014/59/EU in (EU) 2017/1132 (UL L št. 22 z dne 22. 1. 2021, str. 1), zadnjič dopolnjene z Delegirano uredbo Komisije (EU) 2023/1616 z dne 3. maja 2023 o dopolnitvi Uredbe (EU) 2021/23 Evropskega parlamenta in Sveta v zvezi z regulativnimi tehničnimi standardi, ki določajo okoliščine, v katerih se oseba šteje za neodvisno od organa za reševanje in od centralne nasprotne stranke, metodologijo za ocenjevanje vrednosti sredstev in obveznosti centralne nasprotne stranke, ločitev vrednotenj, metodologijo za izračun blažilnika za dodatne izgube, ki se vključi v začasna vrednotenja, ter metodologijo za izvajanje vrednotenja za uporabo načela »noben upnik ne sme biti na slabšem« (UL L št. 199 z dne 9. 8. 2023, str. 14), (v nadaljnjem besedilu: Uredba 2021/23/EU) izreka pristojni organ.

2. člen

(pomen izrazov)

Izrazi, uporabljeni v tem zakonu, pomenijo enako kot izrazi, opredeljeni v Uredbi 2021/23/EU.

3. člen

(pristojni organ)

Organ, pristojen za nadzor nad izvajanjem Uredbe 2021/23/EU in tega zakona, je Agencija za trg vrednostnih papirjev (v nadaljnjem besedilu: agencija).

4. člen

(organ za reševanje)

Organ za reševanje, pristojen za uporabo instrumentov za reševanje in izvajanje pooblastil za reševanje, kot jih določa Uredba 2021/23/EU, je agencija.

5. člen

(način opravljanja nadzora)

(1) Agencija opravlja nadzor nad spoštovanjem Uredbe 2021/23/EU in tega zakona:

1. s spremljanjem, zbiranjem in preverjanjem objavljenih informacij in poročil ter obvestil oseb, ki morajo po Uredbi 2021/23/EU in tem zakonu ali drugih predpisih v zvezi z Uredbo 2021/23/EU poročati pristojnemu organu,

2. z izrekanjem nadzornih ukrepov iz 6. člena tega zakona.

(2) Za odločanje in opravljanje nadzora agencije v posamičnih zadevah se smiselno uporabljajo določbe zakona, ki ureja trg finančnih instrumentov.

6. člen

(nadzorni ukrepi)

(1) Če pristojni organ pri nadzoru ugotovi kršitev Uredbe 2021/23/EU ali tega zakona, lahko izreče naslednje nadzorne ukrepe:

1. izda priporočilo ali opozorilo,

2. odredi ukrepe, potrebne za odpravo ugotovljene kršitve,

3. izreče globo v skladu z 7. in 8. členom tega zakona.

(2) Za izrekanje nadzornih ukrepov agencije v posamičnih zadevah in za sodno varstvo se smiselno uporabljajo določbe zakona, ki ureja delovanje agencije.

7. člen

(prekrški)

(1) Z globo od 12.000 do 150.000 eurov se za prekršek kaznuje pravna oseba, ki:

1. ne pripravi, vzdržuje in posodablja načrta sanacije z ukrepi, kot to določajo prvi, drugi, deveti, deseti, enajsti ali štirinajsti odstavek 9. člena Uredbe 2021/23/EU;
2. ne pripravi načrta sanacije s kazalniki, kot to določa tretji odstavek 9. člena Uredbe 2021/23/EU;
3. ne vzpostavi ustrezne ureditve za redno spremljanje kazalnikov iz prejšnje točke, kot to določa četrti odstavek 9. člena Uredbe 2021/23/EU;
4. v svoja pravila delovanja ne vključi določb, v katerih opišejo postopke, ki jih bodo uporabile, skladno s šestim odstavkom 9. člena Uredbe 2021/23/EU;
5. ne obvesti pristojnega organa o naravi in razsežnosti težav, kadar namerava uporabiti svoj načrt sanacije, skladno s sedmim odstavkom 9. člena Uredbe 2021/23/EU;
6. svojih načrtov sanacije ne predloži pristojnemu organu, kot to določa 10. člen Uredbe 2021/23/EU;
7. ne zagotovi vseh informacij, ki so potrebne za pripravo načrtov reševanja, kot to določa prvi odstavek 13. člena Uredbe 2021/23/EU;
8. ne izmenja pravočasno informacij s svojimi pristojnimi organi, kot to določa tretji odstavek 13. člena Uredbe 2021/23/EU;
9. ne predloži načrta reorganizacije poslovanja, kot to določa 36. člen Uredbe 2021/23/EU;
10. ne pripravi vsebine načrta reorganizacije poslovanja, kot to določa 37. člen Uredbe 2021/23/EU;
11. ne izvaja načrta reorganizacije poslovanja, kot to določa 39. člen Uredbe 2021/23/EU;
12. o tem, da propada oziroma bo verjetno propadla, uradno ne obvesti pristojnega organa v skladu s prvim odstavkom 70. člena Uredbe 2021/23/EU.

(2) Z globo od 25.000 do 250.000 eurov se za prekršek kaznuje pravna oseba, ki se po zakonu, ki ureja gospodarske družbe, šteje za srednjo ali veliko gospodarsko družbo, ki stori prekršek iz prejšnjega odstavka.

(3) Z globo od 500 do 10.000 eurov se za prekršek kaznuje odgovorna oseba pravne osebe, ki stori prekršek iz prvega odstavka tega člena.

8. člen

(hujši prekrški)

(1) Kadar je narava prekrška iz prvega odstavka prejšnjega člena posebno huda zaradi višine povzročene škode oziroma višine pridobljene protipravne premoženjske koristi ali zaradi storilčevega naklepa oziroma njegovega namena koristoljubnosti, se pravna oseba kaznuje z globo v višini:

1. do 10 % skupnega letnega prometa te pravne osebe v predhodnem poslovnem letu oziroma kadar je pravna oseba podružnica nadrejene družbe, se upošteva promet, ki je razviden iz konsolidiranih računovodskih izkazov končne nadrejene družbe v predhodnem poslovnem letu;
2. do dvakratnega zneska koristi, pridobljene s kršitvijo, kadar je to korist mogoče določiti, če ta znesek presega najvišji znesek iz prejšnje točke.

(2) Z globo do višine 5.000.000 eurov se za prekršek iz prejšnjega odstavka kaznuje odgovorna oseba pravne osebe.

9. člen

(višina globe v hitrem prekrškovnem postopku)

Za prekrške iz tega zakona se sme v hitrem postopku izreči globa tudi v znesku, ki je višji od najnižje predpisane globe, določene s tem zakonom.

10. člen

(uporaba določb o prekrških)

Višine in razponi glob, določeni v 7. in 8. členu tega zakona, veljajo in se uporabljajo ne glede na določbe zakona, ki ureja prekrške.

KONČNA DOLOČBA

11. člen

(začetek veljavnosti)

Ta zakon začne veljati naslednji dan po objavi v Uradnem listu Republike Slovenije.

**III. OBRAZLOŽITEV**

**K 1. členu (vsebina)**

S členom se opredeljuje vsebina tega zakona. S predlogom zakona se določata pristojni organ in organ za reševanje (v obeh primerih je to Agencija za trg vrednostnih papirjev), ureja način opravljanja nadzora, določajo nadzorni ukrepi, ureja postopek izrekanja nadzornih ukrepov ter določajo prekrški, ki jih pri izvajanju določb Uredbe 2021/23/EU izreka pristojni organi.

**K 2. členu (pomen izrazov)**

Izrazi v tem zakonu so pomensko usklajeni z izrazi, opredeljenimi v 2. členu Uredbe 2021/23/EU.

**K 3. členu (pristojni organ)**

Pristojnost za nadzor nad izvajanjem Uredbe 2021/23/EU je dodeljena Agenciji za trg vrednostnih papirjev.

**K 4. členu (organ za reševanje)**

Pristojnost za uporabo instrumentov za reševanje in izvajanje pooblastil za reševanje, kot jih določa Uredba 2021/23/EU, je dodeljena Agenciji za trg vrednostnih papirjev.

**K 5. členu (način opravljanja nadzora)**

Člen v skladu z Uredbo 2021/23/EU podeljuje Agenciji za trg vrednostnih papirjev pooblastila za opravljanje nadzora in določa način opravljanja nadzora.

**K 6. členu (nadzorni ukrepi)**

Člen ureja postopek izrekanja nadzornih ukrepov s strani Agencije za trg vrednostnih papirjev.

**K 7. členu (prekrški)**

Člen določa globe za prekrške v skladu s prvim odstavkom 82. člena Uredbe 2021/23/EU, in sicer za kršitve 9., 13. in 70. člena Uredbe 2021/23/EU, ter za kršitve 10., 36., 37. in 39. člena Uredbe 2021/23/EU za pravne osebe in odgovorne osebe pravnih oseb, in sicer glede na težo prekrška in ocenjeno škodo za vlagatelja, ki bi jo potencialno lahko utrpel zaradi nespoštovanja določb Uredbe 2021/23/EU.

**K 8. členu (hujši prekrški)**

Člen določa primere, ko je narava prekrška iz prvega odstavka 7. člena zakona posebno huda zaradi višine povzročene škode ali višine pridobljene protipravne premoženjske koristi in zaradi storilčevega naklepa ali njegovega namena koristoljubnosti, ter določa višino glob posebej za pravno osebo in osebe iz tretjega odstavka 7. člena zakona. Člen torej določa primere, kdaj nastopi hujša kršitev Uredbe 2021/23/EU, in sicer v skladu s točkami (d), (e) in (f) drugega odstavka 82. člena Uredbe 2021/23/EU.

**K 9. členu (višina globe v hitrem prekrškovnem postopku)**

Ta člen v hitrem prekrškovnem postopku ureja možnost izreka višje globe od najnižje predpisane, ki je sicer določena s tem zakonom.

**K 10. členu (uporaba določb o prekrških)**

Določba predstavlja zakonsko podlago, ki omogoča, da se ne glede na Zakon o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US) v prekrškovnih postopkih izrekajo ukrepi, ki jih za kršitve izvajanja Uredbe 2021/23/EU in tega zakona določa ta zakon.

**K 11. členu (začetek veljavnosti)**

Člen določa začetek veljavnosti predloga zakona. Predlaga se določitev krajše vacatio legis od običajne. Ker se s predlogom zakona ureja izvajanje uredbe Evropske unije (določajo se pristojni organi, višina glob za prekrške ipd.), je smiselno, da zakon začne veljati v čim krajšem času. Čas od objave do uveljavitve predpisa (vacatio legis) je tako določen kot najkrajši še dopusten. Pravna varnost s krajšo vacatio legis ne bo ogrožena, saj vsebina uredbe Evropske unije, na katero se nanašajo nadzorne pristojnosti in globe po predlogu zakona, velja neposredno, vsebine, ki pa se urejajo s tem predlogom zakona, pa so bile z Agencijo za trg vrednostnih papirjev, ki je pristojni nadzorni organ po tem predlogu zakona, predhodno usklajevane.

**IV. PRILOGE:**

**/**